CELEX: 22010D0595
Language: bg
Date: 2010-06-21 00:00:00
Title: 2010/595/ЕС: Решение № 1/2010 на Съвета на министрите АКТБ—ЕС от 21 юни 2010 година относно присъединяването на Република Южна Африка към ревизираното Споразумение за партньорство АКТБ—ЕС

6.10.2010   
            
            
               BG
            
            
               Официален вестник на Европейския съюз
            
            
               L 263/13
            
         РЕШЕНИЕ № 1/2010 НА СЪВЕТА НА МИНИСТРИТЕ АКТБ—ЕС
   от 21 юни 2010 година
   относно присъединяването на Република Южна Африка към ревизираното Споразумение за партньорство АКТБ—ЕС
   (2010/595/ЕС)
   СЪВЕТЪТ НА МИНИСТРИТЕ АКТБ—ЕС,
   като взе предвид Споразумението за партньорство между членовете на групата на страните от Африка, Карибите и Тихоокеанския басейн (наричани по-нататък „АКТБ“), от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) и ревизирано в Люксембург на 25 юни 2005 г. (наричано по-нататък „Споразумение за партньорство АКТБ—ЕС“) (2), и по-специално член 94, параграф 1 от него,
   като има предвид, че:
   
               (1)
            
            
               Ревизираното Споразумение АКТБ—ЕС влезе в сила на 1 юли 2008 г. съгласно член 93, параграф 3 от него.
            
         
               (2)
            
            
               Южна Африка подписа ревизираното Споразумение АКТБ—ЕС на 25 юни 2005 г., но не депозира инструмент за ратифициране съгласно условията на член 93, параграф 4 преди изтичане на крайния срок на 30 юни 2009 г.
            
         
               (3)
            
            
               В член 94 от ревизираното Споразумение АКТБ—ЕС се предвижда, че всяко искане за присъединяване на държава се представя пред Съвета на министрите АКТБ—ЕС и се одобрява от него.
            
         
               (4)
            
            
               Южна Африка представи искане за присъединяване към Споразумението АКТБ—ЕС на 23 ноември 2009 г.
            
         
               (5)
            
            
               Съгласно своя процедурен правилник (3) Съветът на министрите АКТБ—ЕС, създаден съгласно Споразумението АКТБ—ЕС, може да одобри искането за членство чрез писмена процедура,
            
         ПРИЕ НАСТОЯЩОТО РЕШЕНИЕ:
   Член 1
   Одобряване на искането за присъединяване
   Искането на Република Южна Африка да се присъедини към Споразумението за партньорство между членовете на групата на страните от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и ревизирано в Люксембург на 25 юни 2005 г., се одобрява.
   Член 2
   Влизане в сила
   Настоящото решение влиза в сила в деня след приемането му.
   
      Съставено в Уагадугу на 21 юни 2010 година.
      
         
            За Съвета на министрите на АКТБ—ЕС
         
         
            Председател
         
         P. BUNDUKU-LATHA
      
   
   
      (1)  ОВ L 317, 15.12.2000 г, стр. 3.
   
      (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  ОВ L 95, 14.4.2005 г., стр. 44.